Årsberetning for Njård Håndball 2024:

Beretning for Njård håndball 2023

Styret har bestått av Ole-Bengt Løgith Moe- leder, Anders Dolve (utstyr og materiell), Merete Gardal (hallvaktansvarlig, kiosk og arrangement), styremedlem Kjersti Langmoen (arrangementsansvarlig), Steinar Kyrkjebø (rekrutteringsansvarlig), Vibeke Krane (økonomiansvarlig), Elisabeth Braathen, styremedlem, Andreas Vinknes som sportslig og administrativ leder til medio september 2023, deretter Eivind Aasheim og Zoe van der Weel som sportslige og administrative ledere i Njård håndball. 

Det har til sammen vært avholdt 10 styremøter. 

Styret besluttet i samråd med ledelsen i Njård å øke administrativ ledelse for Njård håndball. Eivind Åsheim ble ansatt som sportslig leder i en 85% stilling fra midt september 2023 og videre ble Zoe van der Weel ansatt i en 40% stilling som administrativ leder med ansvar for blant annet akademi og feriecamps. Våre nye sportslige ledere fungerer svært godt sammen i team, og har fra start av diskutert nye løsninger og langsiktige satsninger som vil komme håndballgruppa til gode. 

Njård håndball har et nokså stabilt medlemstall, og pr medio februar 2024 ligger vi i overkant av 500 medlemmer. Den store delen av medlemsmassen g/j 13 ned til g/j 9, noe som vil si at vi har hatt svært god rekruttering de senere årene. Vi ser også at vi mangler større spillergrupper fra 14-års klassen og oppover, med unntak av g2008. Det er ca. en 60/40 fordeling av jenter og gutter i klubben. I løpet av sesongen 2023/2024 ble det etablert et samarbeid med håndballgruppen på Slemdal skole. Vi som håndballklubb hjelper dem med påmelding til Intersport og loppetassen for aldersgruppen 6-9 år. Disse spillerne er også medlemmer av Njård Håndball. Vi håper på sikt at dette vil føre til flere spillere i de yngre aldersgruppene. Som et rekrutteringstiltak har vi også aktiviteter rettet inn mot Smestad aktivitetsskole.
Vi har startet systematisk arbeide mot nærskolene. Langsiktig arbeide og kontakt vil gi oss resultater ift. rekruttering. Vi rekrutterer via foreldreklasselistene på skolene. Vi har et mål om 2 aktiviteter pr år. Dette er «Kast ballen» via håndballforbundet første til fjerde klasse og skolecup for 4de til 7ende klasse. 

Håndballgruppa bruker Spond som medlemssystem og kommunikasjonsverktøy. Hvert lag har sin egen gruppe som styres av trenerne. Både medlemskontingent til Njård IL og treningsavgift til håndballgruppa blir sendt ut i Spond. Våre to administrative ansatte har tilgang til alle grupper, og kan både legge ut poster og kommunisere med medlemmene der

Årsregnskapet for Njård Håndball 2023 er gjort opp med et betydelig redusert underskudd (se regnskapet) sammenlignet med fjoråret. Underskuddet er hovedsakelig forklart med at inntekter fra lotteri og dugnad ikke nådde helt opp til målsetningen da man overså utgiftene for innkjøp av dugnadsartikler i totalbudsjettet.  På inntektssiden har kiosksalg og billettinntekter vært betydelig høyere enn de foregående årene, noe som er svært positivt. Budsjettet tok utgangspunkt i å komme i balanse – budsjettet for 2024 er justert for 2023s underskudd. 

Njård håndball har opplevd kostnadsheving på alle varer og tjenester vi kjøper, på lik linje med samfunnet ellers. Fjorårets budsjettunderskudd, frafall blant frivillige og utfordringer med trenere medførte at vi måtte heve treningsavgiften på alle lag og nivåer. Vi gjort det vi kan for å holde kostnadene ifm trening så lave vi kan og ligger fortsatt lavere enn tilsvarende klubber i nærområdene. Vi har også gjennom 2023 noe utfordringer i forhold til dugnadsvilje og frivillighet, og vi må betale mer for trenere, for flere lag. Med få frivillige har mye falt på styret og sportslig/administrativ leder. Likevel ser vi positivt fremover og ikke minst på at publikumstall øker, nytt og større utvalg i kiosken og tettere oppfølgning av hallvaktsoppgaver er et tegn på økt engasjement for håndballen. 

Samarbeidsavtalen med vår hovedsponsor, Finansco, er forlenget ut 2024. Finansco er synlig både i hall, på draktsettene våre og på trenernes utstyr, og vi er veldig glade for at de vil være med oss de neste årene.

Njård håndball har et samarbeid med Hummel og Intersport, nå Anton sport på klubbkolleksjon. Fra og med 2024 er vår nye klubbhub på Anton Sport Bekkestua. Opp datert klubbkolleksjon blir å finne der og via Anton Sport sin nettbutikk mars 2024.

De sportslige resultatene for klubben er beskrevet i det enkelte lags årsberetning som vil bli presentert på Njård sine nettsider før årsmøtet i hovedlaget 18. mars.  

Det sportslige tilbudet omfatter 4 håndballskoler og Njård Håndballs eget akademi. Njård pluss ble fra uke 40 endret til Njård Academy. Det sportslige teamet har revitalisert tilbudet i akademiet. både hva gjelder tankesett og innhold. Vi opplever at dette har vært en ubetinget suksess. 

Gjennom året har det blitt gjennomført fire håndballskoler, i tillegg er det blitt gjennomført skolecup i samarbeid med Monolitten for første gang på flere år. 

Håndballgruppa bruker, som resten av Njård IL, appen Spond som medlemssystem og kommunikasjonsverktøy. Hvert lag har sin egen gruppe som styres av trenerne. Her legges alle arrangementer og kamper ut, og deltagerne inviteres inn. Både medlemskontingent til Njård IL og treningsavgift til håndballgruppa blir sendt ut i Spond. Våre to administrative ansatte har tilgang til alle grupper, og kan både legge ut poster og kommunisere med medlemmene der. Vi har også en hjemmeside som brukes til å sende ut riktig info til alle, men vi ser at mange medlemmer ikke bruker hjemmesiden aktivt. Håndballgruppa har også en Facebook og Instagram-side som for tiden ikke brukes i særlig grad. Dette kan definitivt forbedres i fremtiden. 

Dommersituasjonen i klubben er stabil, men har et vedvarende behov for å øke andelen eldre dommere. Det har blitt jobbet godt på dommersiden i 2023, og klubben har hatt nøkkelpersoner i Line Cecile Vågen og Nils Petter Johannesen som ivaretar dette.

Styret ønsker å takke trenere, oppmenn, foreldre, dommere og barnekampledere for innsatsen i 2023. Det har vært et spennende år med både opp- og nedturer og dere står på for å holde Njård Håndball i gang. Uten dere får vi ikke dette til! 


På vegne av styret i Njård håndball,
Ole-Bengt Løgith Moe



